《送高集中赴漳浦宰》
宋代·张元干

三年乌石僧房居，忍饥待次真臞儒。
有意载酒问奇字，无事闭门抄异书。
一行作吏去漳水，敛版趋廊参刺史。
胸中豪气半销磨，销觉风波生眼底。
高郎高郎君莫嗔，举世未有如君贫。
毁官不复谒时宰，老大甘为行路人。
君今业已临民社，办取催科时下下。
不然彭泽归去来。簿领笞榜何为哉。
男儿策动有时节，家世况自图云台。

作者简介：张元干（1091年—约1161年），字仲宗，号芦川居士、真隐山人，晚年自称芦川老隐。芦川永福人（今福建永泰嵩口镇月洲村人）。历任太学上舍生、陈留县丞。金兵围汴，秦桧当国时，入李纲麾下，坚决抗金，力谏死守。曾赋《贺新郎》词赠李纲，后秦桧闻此事，以他事追赴大理寺除名削籍。元干尔后漫游江浙等地，客死他乡，卒年约七十，归葬闽之螺山。张元干与张孝祥一起号称南宋初期“词坛双璧”。